L’Ajuntament de Burjassot pren la flama de les Falles 2023 amb el lliurament de premis, la mascletà i l’ofrena
2025-07-24

Burjassot està en falles i això es nota, s’olora, s’escolta i se sent. Les tretze comissions de Burjassot estan entrant a tope en els dies grans de la setmana fallera i, abans que cadascuna d’elles se centre en la seua pròpia festa, totes tenen per davant una jornada carregada de nervis, pólvora i emoció. Serà la jornada del dijous 16 de març i començarà a les 13 h, a l’Auditori de la Casa de Cultura, amb el lliurament dels Premis 2023 corresponents a la Cavalcada de l’Humor, els Ninots, la il·luminació dels carrers, i els monuments fallers grans i infantils.

Entregats els premis i recollits pels màxims representants de cada comissió, l’activitat es traslladarà al carrer pintor Goya on, cap a les 14 h aproximadament, es dispararà la tradicional mascletà de Falles, patrocinada per l’Ajuntament de Burjassot. A la vesprada, a partir de les 18 h, la gran família fallera de Burjassot, encapçalada per l’Agrupació de Falles, protagonitzarà l‘ofrena de flors, a la patrona, la Mare de Déu de la Cabeça. Serà, com és habitual, en la Plaça de l’Ajuntament.